text: বিতর্কিত পেনাল্টিতে সাফ থেকে বাংলাদেশের বিদায় - ঊষার আলো
  বুধবার, ১৩ই অক্টোবর, ২০২১ খ্রিস্টাব্দ ২৮শে আশ্বিন, ১৪২৮ বঙ্গাব্দ ; সন্ধ্যা ৭:৫০;
  ক্রীড়া ডেস্ক : সাফ ফুটবলে বাঁচা-মরার লড়াইয়ে এক গোলে এগিয়ে থেকেও নেপালের বিপক্ষে ড্রয়ের দুঃখ নিয়ে মাঠ ছাড়তে হয়েছে বাংলাদেশকে। ম্যাচটা জেতা হয়নি আর। লাল কার্ডের সঙ্গে ম্যাচের শেষ মুহূর্তে পেনাল্টি বিতর্ক নিয়ে সাফ থেকে বিদায় নিয়েছে লাল-সবুজরা।
  বিতর্কিত পেনাল্টিতে সাফ থেকে বিদায় বাংলাদেশ সুমন রেজার গোলে ম্যাচের ৯ম মিনিটে লিড নেয় বাংলাদেশ ম্যাচে লিড নেয়ার পর রক্ষণ সামলে আরও বেশ কয়েকটা আক্রমণ করেছে বাংলাদেশ। সুমন রেজার আরও একটি শট রুখে দেয় নেপালের গোলকিপার কিরণ কুমার লিম্বু।
  দ্বিতীয়ার্ধে কৌশল পাল্টায় বাংলাদেশ। রক্ষণাত্মক ভঙ্গী ধারণ করে অস্কার ব্রুজনের দল।
  ম্যাচের ৭৯ মিনিটে ম্যাচ রূপ নেয় ট্র্যাজেডিতে। লাল কার্ড দেখে মাঠ ছাড়েন আনিসুর রহমান জিকো। ১০ দশের দলে পরিণত হয় বাংলাদেশ। জিকো বদলে গ্লাভস হাতে নামেন আশরাফুল রানা।
  এক জন কম থাকায় বাংলাদেশকে চেপে ধরে নেপাল। ম্যাচের ৮৮ মিনিটে দুর্ভাগ্য বয়ে আনে জয়ের আশায় থাকা বাংলাদেশ। পেনাল্টি পেয়ে যায় নেপাল। ঠিক পেনাল্টির ছিল কী না তা নিয়ে প্রতিবাদ করতে থাকে সোহেলরা।
  ভিডিওতেও স্পষ্ট নয় রেফারি আখরল রিসকুয়ালেভের পেনাল্টির সিদ্ধান্ত। বিতর্কিত এ পেনাল্টি কাজে লাগিয়ে অঞ্জন বিস্তার গোলে সমতায় ফেরে নেপাল।